Translate the text from Welsh to English.



 
Mae Rheoliadau Diogelu Iechyd (Cyfyngiadau Coronafeirws) (Rhif 5\) (Cymru) 2020 yn ei gwneud yn ofynnol cynnal adolygiad o'r cyfyngiadau coronafeirws bob tair wythnos. Roedd yr adolygiad diweddaraf i fod i gael ei gynnal erbyn 8 Hydref


Mae nifer yr achosion o COVID\-19 yng Nghymru wedi cwympo i ryw 500 o achosion fesul 100,000 o bobl, hynny o’r uchafbwynt o 650 o achosion fesul 100,000 o bobl ar 23 Medi 2021\. Mae nifer y bobl sydd yn yr ysbyty gydag achosion tybiedig neu wedi’u cadarnhau o Covid\-19 yn sefydlog, er bod y GIG a’r gwasanaethau gofal cymdeithasol yn dal i fod o dan bwysau trwm o ganlyniad i gyfuniad o’r pandemig a phwysau’r gaeaf.


Barn ein cynghorwyr gwyddonol a meddygol yw bod cyfraddau’r achosion yn dal i fod yn uchel ond bod brechu wedi lleihau lefelau’r niwed a’u bod ar hyn o bryd yn sefydlog.


Rydym wedi adolygu’r sefyllfa o ran iechyd y cyhoedd – bydd Cymru’n aros ar lefel rhybudd sero am y tair wythnos nesaf.


Ymddengys bod ton yr amrywiolyn delta wedi cyrraedd ei hanterth yng Nghymru a bod yr achosion yn dechrau gostwng. Er hynny, mae’r nifer sydd wedi’u heintio’n dal i fod yn uchel ym mhob rhan o’r wlad ac nid yw’r pandemig ar ben.  Mae’n bwysig ein bod ni oll yn cymryd camau i’n diogelu’n hunain a’n hanwyliaid.


Ein hamddiffyniad gorau o hyd yw’r brechiad.  Dyw hi byth yn rhy hwyr i gael eich brechu yng Nghymru a byddwn yn annog pawb i dderbyn y cynnig i gael y brechlyn.


Gallwn gadw Cymru’n ddiogel ac yn agored trwy fynd am brawf os oes symptomau’r coronafeirws arnon ni a hunanynysu os yw’r yn canlyniad yn bositif; dylen ni gwrdd â phobl yn yr awyr agored os medrwn a sicrhau bod mannau dan do wedi’u hawyru’n dda; dylen ni gadw pellter pan fedrwn; golchi’n dwylo’n rheolaidd; gwisgo gorchudd wyneb mewn mannau cyhoeddus dan do ac ar drafnidiaeth gyhoeddus; a gweithio gartref os yw hynny’n bosibl.


Ni fydd newid arwyddocaol i fesurau’r rhybudd lefel sero yn y cylch tair wythnos hwn heblaw am y rheidrwydd ar i bob oedolyn dros 18 oed ddangos Pas Covid i gael mynediad i rai lleoliadau a digwyddiadau o 18 Hydref.


Bydd angen Pas Covid i gael mynediad i:


* Glybiau nos a lleoliadau tebyg
* Digwyddiadau dan do ar gyfer mwy na 500 o bobl, heb seddi
* Digwyddiadau awyr agored ar gyfer mwy na 4,000 o bobl, heb seddi
* Digwyddiadau ar gyfer mwy na 10,000 o bobl.


Byddwn yn gwneud nifer o newidiadau technegol i’r rheoliadau er mwyn:


* Ei gwneud yn gliriach y caiff unigolyn adael ei le ynysu i osgoi peri salwch, niwed neu risg o niwed i unigolyn arall neu i symud i le gwahanol i fyw rhag peri salwch i unigolyn arall;
* Ei gwneud yn glir pryd, at ddiben y Rheoliad Cyffredinol ar gyfer Diogelu Data (GDPR), y caiff olrheinwyr cysylltiadau weld gwybodaeth am statws brechu unigolyn;
* Ei gwneud yn glir yr ystyrir bod pobl sy’n cymryd rhan mewn gwasanaeth crefyddol mewn lleoliad a ddefnyddir fel arfer fel man addoli, yn eistedd at ddiben rheoliad 16A(1\) o’r prif Reoliadau (gofynion y pas Covid).  Yn ymarferol, mae hyn yn golygu nad yw’r gofynion hynny’n gymwys i wasanaeth crefyddol a gynhelir mewn lleoliad a ddefnyddir fel arfer fel man addoli;
* Sicrhau cysondeb â’r Rheoliadau Teithio Rhyngwladol trwy ychwanegu gwledydd at y rhestr o frechlynnau derbyniol at ddiben y Pas Covid;
* Ei gwneud yn glir bod rheoliad 57(9\) y Prif Reoliadau, sy’n gwneud darpariaeth mewn cysylltiad â phryd na chaiff crynhoad neu ddigwyddiad ei drin fel un “awyr agored”, yn gymwys i bob crynhoad a digwyddiad; a
* Hepgor y ddarpariaeth bontio yn rheoliad 10A sydd bellach wedi dod i ben.


Rydym yn diweddaru’r canllawiau ar ymweld â chartrefi gofal i’w gwneud hi’n haws i bobl allu ymweld â theulu a ffrindiau.


Rydym hefyd yn diweddaru Cynllun Rheoli’r Coronafeirws, sy’n ategu’r cynlluniau ehangach sydd wedi’u paratoi ar draws y gwasanaethau cyhoeddus at y gaeaf, gan gynnwys yn y GIG a gofal cymdeithasol.  Caiff cynllun gaeaf y GIG ei gyhoeddi’n ddiweddarach yn y mis. 


Cynllun Rheoli’r Coronafeirws: diweddariad hydref a gaeaf (Hydref 2021\).







Translation:


 
The Health Protection (Coronavirus Restrictions) (No. 5\) (Wales) Regulations 2020 require a review of the coronavirus restrictions is undertaken every three weeks. The most recent review was due by 8 October.  


Overall cases of COVID\-19 in Wales have fallen to around 500 cases per 100,000 people from a peak of 650 cases per 100,000 at 23 September 2021\. The number of people in hospital with confirmed and suspected COVID\-19 is stable, although the NHS and social care remains under intense pressure as a result of a combination of pandemic and winter pressures.


The advice we have from our scientific and medical advisers is that we continue to have high case rates but the levels of harm have been reduced by vaccination and are currently stable. 


We have carefully reviewed the public health situation – Wales will remain at alert level 0 for the next three weeks.


It appears the delta wave has peaked in Wales and cases are beginning to decline, however, infections remain high in all parts of the nation and the pandemic is not over. It is important that we all take steps to protect ourselves and our loved ones.


Our best defence continues to be vaccination. It is never too later to be vaccinated in Wales and I would urge everyone to take up their offer for vaccination.


We can also keep Wales safe and open by getting a test if we have symptoms of coronavirus and self\-isolating if the test is positive; meeting others outdoors wherever possible and keeping indoor areas well ventilated; keeping our distance when we can; washing our hands regularly; wearing a face covering in indoor public places and on public transport and working from home whenever possible.


There will be no substantial changes to the alert level zero measures in this three\-week cycle, beyond the mandatory use of the COVID Pass for all adults over 18 for entry to certain venues and events from October 18\.


The COVID Pass will be required for entry to:


* Nightclubs and similar venues
* Indoor, non\-seated venues for more than 500 people
* Outdoor, non\-seated venues for more than 4,000 people
* All events for more than 10,000 people.


We will make a number of technical amendments to the regulations to:  


* Clarify a person may leave isolation to prevent illness, injury or other risk of harm to another person or to move to a different place to live to prevent illness to another person;


* To make clear, for the purpose of the General Data Protection Regulation (GDPR), the basis on which contact tracers may access information about a person’s vaccination status;


* To clarify people participating in a religious service in premises ordinarily used as a place of worship are considered to be seated for the purposes of regulation 16A(1\) of the principal Regulations (COVID Pass requirements). In practice this means that those requirements don’t apply to any religious service held in premises ordinarily used as a place of worship;


* To provide consistency with the International Travel Regulations by adding additional countries to the list of acceptable vaccinations for the purposes of the COVID Pass;


* To clarify regulation 57(9\) of the principal Regulations, which makes provision in relation to when a gathering or event is not to be treated as being “outdoors”, applies to all gatherings and events; and


* To omit the spent transitional provision at regulation 10A.


We are issuing updated care home visiting guidance, to make it easier for people to visit family members and friends.


We are also publishing an updated Coronavirus Control Plan, which complements the wider planning across public services for the winter period, including in the NHS and social care. A winter plan for the NHS will be published later this month.


Coronavirus Control Plan: autumn and winter update (October 2021\).